Dan Kersch
Den Dan Kersch, gebuer de 27. Dezember 1961, ass e lëtzebuergesche Politiker (LSAP, bis 1991 KPL).

Hie gouf de 5. Dezember 2018 Minister fir Aarbecht a Sozialwirtschaft, sou wéi Minister fir Sport an der Regierung Bettel-Schneider-Braz. Bei enger Ëmbildung, nom Depart vum Etienne Schneider, gouf hien de 4. Februar 2020 zousätzlech Vizepremier. Op de 5. Januar 2022 huet hie vu senge Ministeschfonctiounen demissionéiert, fir den 11. Januar nees Deputéierten an der Chamber ze ginn.

Carrière
Den Dan Kersch war vun 2005 bis 2013 Buergermeeschter vun der Gemeng Monnerech, war vun 2009 bis 2012 President vum SYVICOL a war vum 14. Dezember 2011 bis den 13. November 2013 Member vum Staatsrot

Bei de Chamberwale vum 20. Oktober 2013 gouf hien an d'Parlament gewielt an do den 13. November vereedegt. Hien huet awer op säin Deputéiertemandat verzicht, fir Inneminister, Minister fir d'Fonction publique an der Regierung Bettel-Schneider ze ginn. Bei deene vum 14. Oktober 2018 gouf hien erëmgewielt, an huet op en Neits säi Chambermandat opginn, fir Minister fir Aarbecht an Économie sociale et solidaire, a Sportsminister an der Regierung Bettel-Schneider-Braz ze ginn.

Vum 4. Februar 2020 bis de 5. Januar 2022 war hien zousätzlech Vizepremier an der ewell Regierung Bettel-Kersch-Bausch genannter Regierung. Den 29. November 2021 huet hie matgedeelt säi Ministerposten am Januar 2022 opzeginn an als Deputéierten an d'Chamber ze goen. Hien huet säi Mandat bis un d'Enn vun der Chambersessioun 2022-23 ausgefëllt.

Um Spaweck

Gebuer 1961
Lëtzebuergesch Buergermeeschteren
Membere vum Staatsrot zu Lëtzebuerg
Lëtzebuergesch Ministeren
Inneministere vu Lëtzebuerg
Aarbechtsministere vu Lëtzebuerg
Sportsministere vu Lëtzebuerg
Lëtzebuergesch Deputéiert
Buergermeeschtere vu Monnerech